ધરમપુર કેરી માર્કેટના એક વેપારીએ મહંમદ પયગંબર વિશે અભદ્ર ટિપ્પણી કરતો વીડિયો વોટ્સએપ પર પોસ્ટ કરવાને કારણે મુસ્લિમ સમુદાયના ટોળાંએ પોલીસ મથક માથે લેવાની ઘટનાની શાહી હજી સુકાઇ નથી ત્યાં શનિવારે રાત્રે ધરમપુર યૂથ કોંગ્રેસ નામે ચાલતા વોટ્સએપ ગ્રૂપમાં વલસાડના એંદરગોટા ગામના કોંગ્રેસી ઉપસરપંચે હિંદુ દેવી-દેવતાઓ વિશે વિધર્મી યુવાનો દ્વારા અત્યંત નિમ્નકક્ષાની બીભત્સ ટિપ્પણી કરતો વીડિયો પોસ્ટ કરીને વિવાદ સર્જ્યો છે.